google/wiki40b huggingface dataset:
Lietuvos baidarių ir kanojų irklavimo federacija

Lietuvos baidarių ir kanojų irklavimo federacija (LBKIF) - Lietuvos sporto organizacija, koordinuojanti baidarių ir kanojų irklavimo sporto šaką ir organizuojanti Lietuvos baidarių ir kanojų irklavimo varžybas.
Vagramo mūšis

Padėtis prieš mūšį

Po sąlyginės nesėkmės Asperno-Eslingo mūšyje, kai nepavyko forsuoti Dunojaus, Napoleonas sudarė naują planą. Jis vėl numatė persikelti per Dunojų, tačiau tai padaryti geriau viską apgalvojus. Persikėlimui pasirinktą vietą labiau į rytus nuo ankstesnės užstojo upėje buvusi sala. Karinių dalinių veiksmai prie buvusios vietos turėjo suformuoti klaidingą austrų nuomonę apie persikėlimo vietą. Iš tiesų erchercogas Karlas manė, kad prancūzai puls toje pačioje vietoje, todėl įsakė ten skubiai statyti įtvirtinimus ir užimti pozicijas.
Per dvi savaites prancūzų inžinieriai pastatė tris tiltus per upę. Pirmasis tiltas buvo arkinis. Pasak aprašymų, juo viena eile galėjo pravažiuoti keturi vežimai. Antrasis, pastatytas ant polių, buvo aštuonių žingsnių pločio, trečiasis – pontoninis. Napoleono kariuomenė persikėlė naktį prieš mūšį.

Mūšio eiga

Liepos 5 d. ryte Austrijos kariuomenė buvo užpulta ir pradėta stumti nuo upės, tačiau austrai laikėsi iki sutemų. Kitą rytą austrai kontratakavo, mėgindami pralaužti kairįjį prancūzų sparną, tačiau Masenos korpusas juos atrėmė. Kitame flange maršalas L. N. Davu užėmė svarbų Markgrafnoizydlio kaimą. Tada Napoleonas pasiuntė į ataką 8000 kareivių dalinį, vadovaujamą maršalo Ž. Makdonaldo ir remiamą kavalerijos bei artilerijos. Jie pralaužė austrų centrą, tačiau nukentėjo apie trys ketvirtadaliai jo karių. Austrai sugebėjo be panikos atsitraukti.
Batos regionas

Demografija

1993 m. teritorijoje gyveno 288 074 žmonės, iš kurių 244 010 buvo nuolatiniai gyventojai (kaime – 207 997, mieste – 36 017), o 44 064 – klajokliai.
Pagrindinės etnolingvistinės grupės yra arabai (33,62 %), bilalai (18,11 %), kukai (15,71 %), masalitai (5,73 %) ir mesmežė (5,61 %).
Supertaurė

Supertaurė (angl. Super Bowl) – kasmetinės Nacionalinės futbolo lygos atkrentamųjų varžybų finalo rungtynės. Pirmosios tokios rungtynės buvo sužaistos 1967 m.
Tokia taurė buvo sugalvota pagal Nacionalinės ir Amerikos futbolo lygų susijungimo 1970 m. susitarimą. Po susijungimo lygos įvardintos kaip konferencijos ir finale susitinka abu čempionai.
Daugiausiai šiame finale yra laimėjusi „Pittsburgh Steelers“ komanda – 6 kartus. Supertaurės finalas, vykstantis sekmadieniais, laikomas neoficialia nacionaline JAV švente – skaičiuojama, kad šią dieną amerikiečiai suvartoja daugiausiai maisto po Padėkos dienos. Taip pat Supertaurės rungtynės dažniausiai būna žiūrimiausia TV transliacija šalyje. 2014 m. finalas tapo žiūrimiausia laida Amerikoje per visą istorija, sutraukusi 111,5 milijono žiūrovų. Taip pat Supertaurės rungtynės yra antros pagal žiūrimumą visame pasaulyje – jos nusileidžia tik UEFA Čempionų lygai.
Dėl didelio žiūrovų skaičiaus, Supertaurės rungtynių laikas yra vienas brangiausių reklamos užsakovams. To pasekoje tapo aptarinėjamos ne tik pačios rungtynės, bet ir reklamos jų metu. Prieš šias rungtynes ar jų pertraukos metu įprasta pasirodyti įvairiems muzikos atlikėjams. Tai yra padarę tokie atlikėjai kaip Michael Jackson, Madonna, Prince, The Rolling Stones, The Who, Whitney Houston ir kt.
Dodge Dakota

1987-1996

Pirma Dakota karta buvo gaminama tarp 1987 ir 1996 metų. Automobilis buvo siūlomas su I4 ir V6 varikliais, bei 5-pavarų mechanine ir 4-pavarų automatine transmisijomis. Visais ratais varoma versija buvo galima tik su V6 varikliu. 1988 buvo pridėtas 3,9 litrų V6 variklis su įpurškimo sistema.
1989 metais pasirodė neiprasta kabrioleto versija. Tai buvo pirmas Amerikietiškas pikapas kabrioletas nuo Ford Model T, pirmais metais buvo parduota tik 2 482 tokių pikapų.

1997-2004

Antros kartos Dakota buvo gaminama tarp 1997 ir 2004 metų. Automobilis gavo visiškai naują išvaizdą. 1998 metais pasirodė R/T versija su dideliu 5,9 litrų 250 AG (186 kW) Magnum V8 varikliu. 2000 metais pasirodė 4-durų „Quad-Cab“ versija. 2002 metais buvo paskutiniai I4 varikliui
Akių apsauga

Akių apsauga – priemonės, kuriomis akys apsaugomos nuo kenksmingo poveikio; priemonės, įtaisai, dengiantys akis nuo kenksmingų veiksnių, bet praleidžiantys šviesą, kad būtų galima žiūrėti. Tokie įtaisai dar vadinami akių apsauga.
Nuo kenksmingos šviesos saugantys apsaugai veikia kaip filtrai, nepraleidžiantys visos ar didelės dalies tam tikro bangos ilgio šviesos. Apsauginiai akiniai neretai turi fotochrominius stiklus, kurie tamsėja didėjant apšvietimo lygiui.
Aesalus scarabaeoides

Išvaizda, gyvenimo būdas

Kūnas 5 - 7 mm ilgio, blizgus, juodai rudas, kresnas. Primena smiltvabalį.
Lervos vystosi lapuočių medžių (dažniausiai ąžuolo ir buko) trūnijančioje medienoje. Generacijos trukmė nuo vienerių iki trejų metų.

Paplitimas

Aptinkamas Centrinėje ir Pietų Europoje, pietų Švedijoje, Lenkijoje. Nykstantis daugelyje šalių dėl trūnijančios ąžuolo medienos trūkumo.
Tikėtina, jog gali gyventi ir Lietuvoje, bet neaptiktas.
Soželkos

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 100 žmonių, iš kurių 53 lenkai ir 47 lietuviai. 1919-1952 m. kaimas priklausė Andrejavo valsčiui. 1975-1998 m. priklausė Suvalkų vaivadijai.
Fiat Panda

Istorija

Pirmasis Panda modelis pristatytas 1980 m. vadintas Tipo 141. Jis buvo kuriamas kaip pigus, paprastas naudojimui, pozicionuojamas tarp Fiat 126 ir Fiat 127 modelių. Pagrindiniai modelio konkurentai buvo Citroën 2CV ir Renault 4. Modelio dizaineris Giorgetto Giugiaro šį automobilį prilygino džinsų porai dėl praktiškumo ir paprastumo.
Antrosios kartos Panda, Model 169, pristatytas 2003 m. Šis modelis beveik neturėjo jokių sąsajų su originaliu Panda. Jis gamintas išskirtinai tik Lenkijos Tychos mieste. Naujasis Panda iš miesto automobilio tapo panašesnis į sumažintą vienatūrio ir padidinto pravažumo versiją. 2004 m. buvo išrinktas Europos metų automobiliu.
2012 m. gruodį buvo pagamintas paskutinis antros kartos Panda modelis. Iš viso jų pagaminta 2 168 491.
2011 m. Frankfurto automobilių parodoje Fiat pristatė trečiosios kartos modelį. Šis modelis gaminamas ne Lenkijoje, o pačioje Italijoje. Tai buvo susitarimo tarp Italijos premjero Mario Monti ir Fiat vadovybės dėl vietinių gamyklų neuždarymo dalis. Naujos kartos modelis tapo tokių automobilių kaip Lancia Ypsilon, Fiat 500, Fiat Uno ir Ford Ka konkurentu.
2012 m. Paryžiaus automobilių parodoje Fiat pristatė visų keturių varomų ratų Panda versiją.
Lietuvos TSR mokslų akademijos darbai

Lietuvos TSR mokslų akademijos darbai – mokslinis žurnalas, ėjęs 1955–1989 m. Vilniuje.

Istorija

Leido LTSR mokslų akademijos prezidiumas.
Nuo 1955 m. buvo leidžiama A serija (visuomenės mokslai) ir B serija (chemija, technika, fizinė geografija), o nuo 1960 m. – ir C serija (biologijos mokslai). A serijos ėjo keturi tomai per metus, B serijos – šeši, C serijos – keturi. Buvo išleisti 109 A serijos tomai, 175 B serijos tomai ir 108 C serijos tomai.
Tiražas 1989 m. – 910 egz. (A serija), 700 egz. (B serija), 670 egz. (C serija).
Didšiliai

Istorija

Didšilių kaimo teritorijoje žmonės apsigyveno XIX a. pirmoje pusėj. Iš pradžių tai buvo medkirčių kolonija, įsikūrusi viduryje statyboms, medienos pramonei ir eksportui kertamo spygliuočių miškų masyvo, t. y., didelio šilo, kuris ir davė kaimui pavadinimą. Kolonija buvo suformuota 1823 m., o 1875 m. gyvenvietei suteiktas kaimo statusas. Miško kirtavietėms plečiantis, iškirstus plotus pradėta įdirbti, todėl medkirčius pakeitė žemdirbiai. Didšiliai XIX a. antroje pusėje buvo jau didelė gyvenvietė. Apie tai liudija 1876 m. įsteigta vienakomplektė vokiška mokykla, o nuo 1902 m. – antra klasė.
Didžioji dauguma kaimo naujakurių buvo lietuvninkai – lietuvių kilmės evangelikai liuteronai, atsikėlę daugiausia iš aplinkinių, vokiečių valdomų stambesnių gyvenviečių. Savo gyvenvietei jie suteikė lietuvišką Didšilių vardą, kuris vokiškai rašomas Didszeln (1907 m. oficialiai patvirtinta vardo rašymo forma), vėliau – Didßillen, Didszillen, o nuo 1939 m. – Didßeln.
XX a. pirmoje pusėje vokiečių vykdomos germanizacijos įtakoje dauguma lietuvninkų namuose, šeimoje ir su kaimynais bendravo vokiškai.
Pasakojama, kad Antrojo pasaulinio karo pradžioje mobilizuotas Rupkalvis atsisakė šaudyti belaisvius ir už tai buvo nušautas egzekucijai vadovavusio vokiečio karininko.
Po II-jo pasaulinio karo Didšilių kaime iš esmės pasikeitė gyventojai: didelė jų dalis1944 m. pabaigoje pasitraukė su Vokietijos kariuomene, o likę XX a. 7-8 dešimtmečiais repatrijavo į Vakarų Vokietiją. Jų sodybose kūrėsi gyventojai, atsikėlę iš Gardamo, Švėkšnos, Žemaičių Naumiesčio ir kitų apylinkių. Kaime iki 1973 m. veikė lietuviška pradinė mokykla. Melioracijos ir vienkieminių sodybų griovimo vajaus metu dauguma kaimo sodybų XX a. 8-9 dešimtmečiais buvo nugriauta.
1997 m. Didšilių kaime buvo 12 ūkių, 2003 m. galvijus laikė 6 ūkiai (33 vienetus).

Žymūs žmonės

Didšiliuose gimė Eva Kubos (Kubbos) (g. 1928 m.), dailininkė, nuo 1952 m. gyvena Melburne, Australija.

Kultūros paveldas

Kaime yra Didšilių evangelikų liuteronų senosios kapinės (1997 m. įtrauktos į Lietuvos Respublikos kultūros vertybių registrą).
Janas Petras Opalinskis

Biografija

Lenkijos magnatų Opalinskių giminės atstovas, herbo „Lodzia“ savininkas. Karūnos didžiojo raikytojo Petro Opalinskio (1566–1600) ir Elžbietos Zborovskos, Karūnos dvaro etmono Jano Zborovskio dukters antrasis sūnus. Turėjo vyresnį brolį Andžejų (1599–1625) ir dvi seseris: Elžbietą ir Kateriną.
1626–1650 metais Janas Petras Opalinskis užėmė Kališo pakamario pareigybę, nuo 1638 metų – Karūnos didysis pastalininkas, po to Karūnos didysis stalininkas (1645) ir Karūnos didysis pataurininkas (1651). 1653–1657 metais – Palenkės vaivada, 1660–1665 metais – Kališo vaivada.
Taip pat ėjo Kališo, Sremo, Odolianuvo, Losicko ir Koninsko seniūno pareigas.
Išsiskyrė mūšiuose su turkais ir švedais. 1621 metais dalyvavo turkų-totorių armijos sutriuškinime Chotyno mūšyje. Dalyvavo mūšiuose prieš sukilusius Ukrainos kazokus. Stefanui Čarneckiui vadovaujant dalyvavo mūšiuose su švedų okupantais ir 1657 metais jo divizijos sudėtyje dalyvavo kariniuose veiksmuose prieš švedus Danijoje. Išgarsėjo kaip bebaimis ir drąsus karys.
Blagoveščenskas

Istorija

Tai vienas seniausių miestų Tolimajame Sibire. Įkurtas 1858 m. kaip Усть-Зейский postas. Pastačius cerkvę Благовещенья, gyvenvietė pervadinta į Благовещенская, o vėliau ir Благовещенск. XX a. pradžioje tapo metalo, aukso ir prekybos centru.
2011 m. liepos 31 m. miestą nuniokojo stiprus viesulas.
Vaizdo klipas

Vaizdo klipas, videoklipas (angl. video 'susijęs su televiziniu vaizdu' + angl. clip 'iškarpa') – dažniausiai neilgas (trumpametražinis), turintis siužetą video kūrinys, pvz., reklamos klipas, dainos klipas.
Įprastai vaizdo klipai dažniausiai kuriami iliustruoti muzikos atlikėjų kūrybą, t. y., dainai (ar pagal ją) kuriamas trumpas „filmas“. Tokius muzikinius vaizdo klipus rodo muzikiniai televizijos kanalai, tokie kaip MTV, VIVA, MCM. Tačiau plačiąja prasme vaizdo klipas apima bet kokį trumpą filmuotą siužetą.
Skaitmeninio formato vaizdo klipai dažnai platinami internete. Paprastai juose pateikiama trumpa filmuota medžiaga iš sporto rungtynių, istorinių įvykių, ištraukos iš televizijos laidų, koncertų, linksmos istorijos, naujų filmų reklama.
Pirminė mielofibrozė

Pirminė mielofibrozė (idiopatinė mielofibrozė, agnogeninė mielofibrozė, osteomielofibrozė) yra viena iš mieloproliferacinių neoplazijų, kraujo liga, kuriai būdinga kaulų čiulpų fibrozė ir kraujo gamybos sutrikimas, pasireiškiantis ekstrameduline hemopoeze (kraujo gamyba ne kaulų čiulpuose) ir kraujo ląstelių kiekio sumažėjimu: anemija, trombocitopenija, leukopenija (pradinėse stadijose dažnai nustatoma leukocitozė). Pirminė mielofibrozė yra savarankiška liga, antrine mielofibroze vadinama dėl kitos kraujo ligos atsiradusi kaulų čiulpų fibrozė.

Patogenezė

Antrinės mielofibrozės formos pagrindinė priežastis yra kita liga, pirminė mielofibrozė atsiranda dėl kamieninės ląstelės kaulų čiulpuose nekontroliuojamo dauginimosi. Dažna šį procesą sąlygojanti mutacija yra JAK2 mutacija, kuri padaro kamieninę ląstelę nepriklausomą nuo citokinų poveikio. Ląstelė, priklausanti megakariocitų eilei, ima daugintis ir išskiria fibroblastus stimuliuojančius faktorius. Dėl šių poveikio kaulų čiulpuose daugėja jungiamojo audinio ir kolageno skaidulų. Dėl sutrikusios kraujodaros kaulų čiulpuose prasideda kraujodara kituose organuose (ekstramedulinė hemopoezė) – dažniausiai kepenyse, blužnyje.
Slaptoji policija

Slaptoji policija – vykdomosios valdžios institucija, siejanti ir suliejanti policijos ir spec. tarnybų veiklą, įgaliojimus ir prigimtį.
Dauguma de facto arba de jure yra nekontroliuojamos viešuomenės.
Naudojama susidoroti su politiniais priešais, oponentais, siekiant atsikratyti „liaudies“ bei „valstybės priešų“.
Baldai Jums

UAB Baldai Jums – korpusinių baldų iš beržo ir ąžuolo masyvo gamybos bendrovė Jonavoje, lietuviško kapitalo baldų pramonės įmonė. Įstatinis kapitalas - 10 mln. Lt. 400 darbuotojų, 2010 m. (2006 m. - 579). Metinė apyvarta - 35 mln. Lt (2008 m.). 95 % pagamintos produkcijos UAB „Baldai Jums“ eksportuoja į užsienį (Japonija, Jungtinė Karalystė, Švedija, Suomija, Nyderlandai, Vokietija ir JAV). Generalinis direktorius ir savininkas - Alfonsas Meškauskas (g. 1954 m.), buvęs AB „Jonavos baldai“ cecho viršininkas (1991-1993 m.). 
UAB „Baldai Jums“ turi nuosavą medienos džiovinimo ūkį, CNC apdirbimo centrus, modernius medienos apdirbimo įrenginius. Gamybos technologinis ciklas prasideda rąstų pirkimu ir baigiasi ilgaamžių baldų pagaminimu. Bendrovės gamybinį plotą sudaro 30 000 m². (patalpas įmonei priklauso nuosavybės teise). „Baldai Jums“ gamina šiuolaikiško stiliaus svetainės ir miegamojo baldus: lovas, spinteles, komodas, bufetus, stalus. Baldų apdaila yra rankų darbo. Baldų apdailai naudojamos sertifikuotos ir ekologiškos medžiagos. Bendrovė kasmet renovuoja staklyną ir patalpas, įsigyja naujų įrengimų.
2008 m. sausio 9 d. audituota ir sertifikuota „Smart Wood". Turi FSC CoC sertifikatą (dėl medienos kilmės patvirtinimo), registracijos kodas SW-COC-002878. Sertifikatas užtikrina, kad mediena buvo įgyta iš tinkamai tvarkomo miško, kuriame derinama aplinkos apsauga, socialinė gerovė bei ilgalaikė ekonominė nauda.

Priešistorė

1912 m. Jonavoje veiklą pradėjo Jonavos fabrikas. 
1919 m. - Jonavos degtukų fabrikas.
1946 m. vietoje degtuko fabriko įkurtas baldų fabrikas „Beržas". 
1947 m. - Jonavos baldų fabrikas.
1958 m. įkurtas Jonavos baldų kombinatas.
1993 m. įkurta AB „Jonavos baldai“; 1994 m. bendrovė reorganizuota į keletą savarankiškų įmonių. Buvusio Jonavos baldų kombinato bazėje ir teritorijoje įsikūrė UAB „Baldai Jums“.
Eurolygos 2006–2007 m. sezonas

2006-2007 metų Eurolygos sezonas – 50-asis Europos krepšinio klubų varžybų sezonas. Čempionais tapo Atėnų „Panathinaikos“ krepšininkai.
Smalininkų specialioji mokykla

Istorija

2012 m. prijungta prie Smalininkų technologijų ir verslo mokyklos.
Wolfsheim

Biografija

Dainos atliekamos anglų kalba, tik keletas kūrinių įrašyti gimtąja vokiečių kalba. Išleidusi 4 albumus, ypač didelio dėmesio grupė susilaukė tada, kai 1998 m. vokalistas Peter Heppner su garsiu Vokietijos dainininku Joachim Witt įrašė kūrinį „Die Flut“, kuris pakilo iki 2-osios Vokietijos singlų topo vietos. Nuo to laiko Heppneris vis dažniau ėmė reikštis kaip solo atlikėjas, bendradarbiauti su tokiais garsiais vardais kaip „Schiller“, „Glasgarten“ ar Paul van Dyk. Penktasis grupės albumas „Spectators“ pasiekė „auksinio“ statusą.
2003 m. buvo išleistas kol kas paskutinis, 6-asis grupės albumas „Casting Shadows“, kuris iš karto atsidūrė pirmoje Vokietijos albumų topo vietoje, pasiekė „platininio“ ir „auksinio“ albumo statusą. Grupė daug koncertavo pasaulyje, įskaitant ir Jungtines Amerikos Valstijas. 2004 m. grupė gavo svarbiausią Vokietijos muzikos apdovanojimą „ECHO“ Geriausios Vokietijos alternatyvios grupės kategorijoje. Singlas „Kein Zurück“ pasiekė „auksinio“ statusą.
2007 m. tarp grupės narių iškilo nesutarimai. Reinhardas pabandė savo ilgametį kolegą P. Heppnerį išmesti iš grupės, paduodamas jį į teismą, tačiau bylos nelaimėjo. Vokalistas savo interviu iki šiol teigia, kad grupė nėra oficialiai išsiskyrusi ir jis suinteresuotas tęsti jos veiklą.

Kiti narių projektai

2005 m. Peter Heppner pasirašė su „Warner Music Germany“ kontraktą, o 2008 m. pradėjo solinę karjerą ir išleido albumą „Solo“, kuris pasiekė Vokietijos topo dešimtuką. Bendradarbiavo su: Joachim Witt, Schiller, Paul van Dyk, José Alvarez-Brill, Milù ir Nena. Jo balsą galima išgirsti ir projektų „Girls Under Glass“, „Umbra et Imago“, „Alice 2“, „New Rock Conference“ ir „Goethes Erben“ dainose.
Markus Reinhard projektai - su „Nefkom“, „Neustart“, „Care Company“ ir „Comfortable Cave Goodbye“.
Rimantas Jankauskas

Rimantas Jankauskas (g. 1958 m. rugpjūčio 23 d. Vilniuje) – Lietuvos antropologas, biomedicinos mokslų daktaras.

Biografija

1982 m. baigė Vilniaus universiteto Medicinos fakultetą. 1988 m. medicinos mokslų kandidatas.
Nuo 1982 m. Vilniaus universiteto dėstytojas; nuo 1994 m. docentas. Nuo 2003 m. dar dirba M. Romerio universiteto Teismo medicinos institute.
Nuo 1988 m. Europos antropologijos asociacijos narys, 1993–1996 m. viceprezidentas. Nuo 2001 m. Lietuvos morfologų draugijos pirmininkas.

Mokslinė veikla

Mokslinio darbo sritys – bioarcheologija, paleopatologija, paleodemografija, istorinė antropologija, teismo antropologija. Tiria Lietuvos partizanų kapavietes, Napoleono karių masines kapavietes, palaidojimus bažnyčių kriptose, dalyvavo ekshumuojant, tiriant ir identifikuojant istorinių asmenybių (1989–1990 m. K. Piatso), KGB aukų Vilniaus Tuskulėnų kapavietėse palaikus. Stažavosi Šegedo (Vengrija), Getingeno, Hebrajų (Jeruzalė) universitetuose.
Tarptautinėje spaudoje paskelbė apie 60 mokslinių straipsnių, metodinių mokymo priemonių.
1963 m. Lietuvos šachmatų čempionatas

1963 m. Lietuvos šachmatų čempionatas – tai 30-asis Lietuvos vyrų ir 16-asis Lietuvos moterų šachmatų čempionatai.
Jastšembna I

Istorija

Nuo VIII a. pr. m. e. – XIX a. šioje teritorijoje gyveno Lietuviams artima baltų gentis Jotvingiai. Nuo XIII-XIV a. iki 1795 metų kaimas priklausė Lietuvos Didžiajai Kunigaikštystei. XX a. pradžioje Jastžebnos kaimas buvo padalintas į dvi dalis: Jastžebna I ir Jastžebna II. Štai kaip XIX a. pabaigoje Jastžebnos kaimas minimas Lenkijos Karalystės ir kitų slavų žemių geografiniame žodyne: tai kaimas su žemės ūkio plotais Augustavo apskrityje, Petropavlovsko valsčiuje, Liepinės parapijoje. Jis yra šalia Bebro upės, prie kelio į kairę nuo Raigardo į Liepinę, apie 10 km nuo Liepinės ir 21 km nuo Augustavo. Pagal 1920 metų liepos 12 dienos Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975–1998 m. priklausė Suvalkų vaivadijai.
FK Savanoris Šiauliai

Istorija

Komanda įkurta 2006 m., kai grupė krašto apsaugos sistemoje tarnaujančių karių (savanorių) įkūrė futbolo komandą. Oficialiai klubas įkurtas 2008 m. spalio 20 d. Nuo 2008 m. komanda žaidžia Šiaulių apskrities mažojo futbolo ir salės futbolo varžybose. 2011 m. debiutavo III lygos Šiaulių zonoje.
Klubas Šiauliuose organizuoja salės futbolo turnyrą Kariuomenės dienai pažymėti ir salės futbolo turnyrą Nepriklausomybės Atkūrimo dienai pažymėti, kuris 2010 m. tapo tarptautiniu. Kasmet dalyvauja Lietuvos kariuomenės čempionate, Šiaulių apskrities mažojo futbolo čempionate, Joniškio rajono, Šiaulių rajono čempionatuose ir tarptautiniuose turnyruose. 
2018 m. ŠAFF III lyga pirmenybėse komanda iškovojo vos du taškus (du kartus sužaidė lygiosiomis ir patyrė keturiolika pralaimėjimų) ir užėmė paskutinę vietą pirmenybėse. (Devinta vieta galutinėje komandų rikiuotėje). Po du įvarčius pelnę Emilis Tankūnas ir Dovydas Vaškas tapo rezultatyviausiais sezono žaidėjais komandoje.
Romualdas Jablonskis

Biografija

2003 m. baigė vadybą Klaipėdos socialinių mokslų kolegijoje.
UAB „Optimalus transportas“ direktorius, UAB „RRMJ group“ direktorius, UAB „Adampolis“ vadybininkas.
Partijos Tvarka ir teisingumas Kretingos rajono skyriaus narys. 2011–2015 m. Kretingos rajono savivaldybės tarybos narys. 
Žmona Vida, vaikai Aldas, Deimena.
Mykolas Leonas Obuchovičius

Biografija

Lietuvos bajorų Obuchovičių giminės atstovas, herbo „Jasieńczyk“ savininkas. Smolensko vaivados Filipo Kazimiero Obuchovičiaus (apie 1600–1656) sūnus.
Baigė Vilniaus universiteto filosofijos fakultetą. Tarnavo Lenkijos karaliaus ir Lietuvos didžiojo kunigaikščio Jono II Kazimiero rūmuose. 1650 metais – karaliaus pasiuntinys Maskvoje. 1651 metais Mykola Obuchovičius dalyvavo Lietuvos karių žygyje į Ukrainą ir mūšiuose su sukilusiais kazokais. 1656 metais dalyvavo trijų dienų mūšyje prie Varšuvos. ATR-Rusijos karo (1654–1667) metu, 1660 metais, Mykolas Leonas Obuchovičius Bresto vaivadijoje pateko į nelaisvę pas rusus, kur praleido dvejus metus. 1662 metais buvo išlaisvintas Smolenske, belaisvių keitime. Grįžęs Mykolas Obuchovičius vėl pradėjo kovoti prieš rusus. 1664 metais dalyvavo žygyje į Brianščiną.
Gyvenimo pabaigoje (1668) gavo Lietuvos didžiojo sargybinio pareigybę.
Ričardas Kubilius

Biografija

1979 m. baigė Kauno medicinos institutą. 2002 m. habilituotas biomedicinos mokslų daktaras.
Nuo 1979 m. Kauno medicinos instituto (1989-1998 m. Kauno medicinos akademija, nuo 1998 m. Kauno medicinos universitetas), dėstytojas, nuo 1995 m. Odontologijos fakulteto dekanas, nuo 1996 m. Veido ir žandikaulių chirurgijos klinikos vadovas, nuo 2002 m. profesorius.

Mokslinė veikla

Mokslinio darbo pagrindinė kryptis – žandikaulių traumatologija. Paskelbė daugiau kaip 50 mokslinių straipsnių.
Pasaulietinė teisė

Pasaulietinė teisė - nereliginių subjektų priimtos teisės normos.
Pasaulietinė teisė išskiriama ją atribojant nuo religinių organizacijų (vidaus) teisės. Pasaulietinė teisė sąveikauja su religine teise, ją sąlygoja, nustato jos galiojimo ribas, kai kur - konkuruoja, o kartais yra užgožiama religinės.
Porto Alegrė

Istorija

Gyvenvietė įkurta 1742 kaip Porto dos Casais, dabartinis pavadinimas suteiktas 1810 m., miestu tapo 1821 m. XX a. trečiajame dešimtmetyje į miestą atsikėlė lietuviai. Jų prieš Antrąjį pasaulinį karą Porto Alegrėje gyveno apie 200.

Pavadinimo kilmė

Miesto vardas reiškia „laimingas, palaimintas uostas“.

Architektūra

Aplink svarbiausią Porto Alegrės senamiesčio aikštę išsidėstę šv. Petro teatro rūmai, neoklasicistiniai XIX a. antros pusės pastatai: miesto valdžios rūmai, turgaus halė, katedra, Teisingumo rūmai.

Sportas

Porto Alegrėje 1950 m. vyko IV pasaulio futbolo čempionatas.
Gintarė Vostrecovaitė

Biografija

Gimė 1986 m. gegužės 6 d. Kaune. Nuo 2001 m. iki 2005 m. penkis kartus tapo Lietuvos čempione. Aštuonis kartus dalyvavo ISU pasaulio čempionatuose. Aukščiausia vieta 2004 m. Europos dailiojo čiuožimo čempionate užimta 24 vieta ir 2003 m. pasaulio jaunimo dailiojo čiuožimo čempionate užimta 24 vieta.
Masės centras

Masės centras yra sutelktų jėgų centrinis taškas, per kurį eina kūno dalių sunkio jėgų atstojamoji.
Masės centras yra naudingas atskaitos taškas mechanikos skaičiavimuose, kurie apima mases, pasiskirsčiusias erdvėje. Sąvoką svorio centras (masės centras) pirmasis pavartojo Archimedas, ji teigė, jog tai taškas, už kurio pakabintas kūnas yra pusiausviras.